ຕໍ່ກັບການຄຸ້ມຄອງວຽກງານຮູບເງົາ ໄດ້ມີການແບ່ງຂັ້ນຄຸ້ມຄອງຢ່າງລະອຽດ, ຈະແຈ້ງ ນັບແຕ່ສູນກາງ ຮອດທ້ອງຖິ່ນ ຕາມທີ່ໄດ້ກຳນົດໄວ້ໃນກົດໝາຍວ່າດ້ວຍຮູບເງົາ ສະບັບປີ 2019 ໂດຍສະເພາະໃນ ມາດຕາ 58 ກ່ຽວກັບອົງການຄຸ້ມຄອງວຽກງານຮູບເງົາ ໄດ້ລະບຸໄວ້ວ່າ: ລັດຖະບານ ຄຸ້ມຄອງວຽກງານຮູບເງົາ ຢ່າງລວມສູນ ແລະ ເປັນເອກະພາບໃນຂອບເຂດທົ່ວປະເທດ ໂດຍມອບໃຫ້ກະຊວງຖະແຫລງຂ່າວ, ວັດທະນະທໍາ ແລະ ທ່ອງທ່ຽວ ເປັນຜູ້ຮັບຜິດຊອບໂດຍກົງ ແລະ ເປັນເຈົ້າການປະສານສົມທົບກັບຂະແໜງການອື່ນ ແລະ ອົງການປົກຄອງທ້ອງຖິ່ນທີ່ກ່ຽວຂ້ອງ.
ອົງການຄຸ້ມຄອງວຽກງານຮູບເງົາ ປະກອບດ້ວຍ: ກະຊວງຖະແຫລງຂ່າວ, ວັດທະນະທໍາ ແລະ ທ່ອງທ່ຽວ; ພະແນກຖະແຫລງຂ່າວ, ວັດທະນະທໍາ ແລະ ທ່ອງທ່ຽວ ແຂວງ, ນະຄອນຫລວງ; ຫ້ອງການຖະແຫລງຂ່າວ, ວັດທະນະທໍາ ແລະ ທ່ອງທ່ຽວ ເມືອງ, ເທສະບານ, ນະຄອນ; ອົງການປົກຄອງບ້ານ. ສຳລັບ ແລະ ໜ້າທີ່ຂອງແຕ່ລະອົງການນັ້ນ ໄດ້ກຳນົດໄວ້ດັ່ງນີ້: ກະຊວງຖະແຫລງຂ່າວ, ວັດທະນະທໍາ ແລະ ທ່ອງທ່ຽວ ມີສິດ ແລະ ໜ້າທີ່ໃນການ ຄົ້ນຄວ້າ, ສ້າງນະໂຍບາຍ, ແຜນຍຸດທະສາດ, ກົດໝາຍ ແລະ ລະບຽບການ ກ່ຽວກັບວຽກງານຮູບເງົາ ເພື່ອສະເໜີລັດຖະບານພິຈາລະນາ; ຜັນຂະຫຍາຍນະໂຍບາຍ, ແຜນຍຸດທະສາດ ແລະ ກົດໝາຍ ເປັນແຜນການ, ແຜນງານ, ໂຄງການລະອຽດ ແລະ ຈັດຕັ້ງປະຕິບັດ; ໂຄສະນາເຜີຍແຜ່, ສຶກສາອົບຮົມນະໂຍບາຍ, ແຜນຍຸດທະສາດ, ກົດໝາຍ ແລະ ລະບຽບການກ່ຽວກັບວຽກງານຮູບເງົາ; ຊີ້ນໍາ, ຊຸກຍູ້, ສົ່ງເສີມ, ຕິດຕາມ, ກວດກາ ການເຄື່ອນໄຫວວຽກງານຮູບເງົາ ໃນຂອບເຂດທົ່ວປະເທດ ລວມທັງການເຄື່ອນໄຫວວຽກງານຂອງສະມາຄົມຮູບເງົາ; ຄົ້ນຄວ້າ, ພິຈາລະນາ, ອະນຸຍາດ, ໂຈະ, ຍົກເລີກການດໍາເນີນທຸລະກິດກ່ຽວກັບຮູບເງົາຂອງບຸກຄົນ, ນິຕິບຸກຄົນ ຫລື ການຈັດຕັ້ງ ທີ່ລະເມີດກົດຫມາຍ ລວມທັງການເກັບກູ້ ແລະ ທໍາລາຍຜະລິດຕະພັນຮູບ ເງົາທີ່ກ່ຽວຂ້ອງກັບການລະເມີດດັ່ງກ່າວ; ສໍາເນົາ, ເກັບກໍາ ແລະ ປົກປັກຮັກສາ ຜະລິດຕະພັນຮູບເງົາ ເພື່ອເປັນຄັ້ງມໍລະດົກຂອງຊາດ; ຮັບ ແລະ ພິຈາລະນາ ແກ້ໄຂຄໍາສະເໜີ, ຄໍາຮ້ອງ ຂອງບຸກຄົນ, ນິຕິບຸກຄົນ ແລະ ການຈັດຕັ້ງ ກ່ຽວກັບວຽກງານຮູບເງົາ; ສ້າງ, ບໍາລຸງ ແລະ ຍົກລະດັບຜູ້ສ້າງຮູບເງົາທາງດ້ານການເມືອງ ແລະ ວິຊາສະເພາະ; ປະສານສົມທົບກັບຂະແຫນງການອື່ນ ແລະ ອົງການປົກຄອງທ້ອງຖິ່ນທີ່ກ່ຽວຂ້ອງໃນການຈັດຕັ້ງປະຕິບັດວຽກງານຮູບເງົາ; ພົວພັນ, ຮ່ວມມືກັບຕ່າງປະເທດ ແລະ ອົງການຈັດຕັ້ງສາກົນ ກ່ຽວກັບວຽກງານຮູບເງົາ; ສະຫລຸບ,ລາຍງານການຈັດຕັ້ງປະຕິບັດວຽກງານກ່ຽວກັບຮູບເງົາ ໃຫ້ລັດຖະບານເປັນປົກກະຕິ; ນໍາໃຊ້ສິດ ແລະ ປະຕິບັດໜ້າທີ່ອື່ນ ຕາມທີ່ໄດ້ກໍານົດໄວ້ໃນກົດໝາຍ.
ພະແນກຖະແຫລງຂ່າວ, ວັດທະນະທໍາ ແລະ ທ່ອງທ່ຽວແຂວງ, ນະຄອນຫລວງມີ ສິດ ແລະ ຫນ້າທີ່ ຕາມຂອບເຂດຄວາມຮັບຜິດຊອບຂອງຕົນ ດັ່ງນີ້: ຈັດຕັ້ງປະຕິບັດ ນະໂຍບາຍ, ແຜນຍຸດທະສາດ, ກົດໝາຍ, ແຜນການ, ແຜນງານ ແລະ ໂຄງ ການກ່ຽວກັບວຽກງານຮູບເງົາ; ໂຄສະນາ ເຜີຍແຜ່, ສຶກສາອົບຮົມນະໂຍບາຍ, ແຜນຍຸດທະສາດ, ກົດໝາຍ ແລະ ລະບຽບ ການກ່ຽວກັບວຽກງານຮູບເງົາ; ຕິດຕາມ, ຊຸກຍູ້, ສົ່ງເສີມ ແລະ ຊີ້ນໍາການເຄື່ອນໄຫວວຽກງານຮູບເງົາ ຂອງຫ້ອງການຖະແຫລງຂ່າວ, ວັດທະນະທໍາ ແລະ ທ່ອງທ່ຽວ ເມືອງ, ເທສະບານ, ນະຄອນ; ຊຸກຍູ້, ສົ່ງເສີມ, ຕິດຕາມ, ກວດກາ ການເຄື່ອນໄຫວວຽກງານ ຮູບເງົາຂອງ ບຸກຄົນ, ນິຕິບຸກ ຄົນ ຫລື ການຈັດຕັ້ງ ທັງພາຍໃນ ແລະ ຕ່າງປະເທດ; ສໍາຫລວດ ແລະ ເກັບກໍາສະຖິຕິ ກ່ຽວກັບວຽກງານຮູບເງົາ; ຄົ້ນຄວ້າ, ພິຈາລະນາ, ອະນຸຍາດ, ໂຈະ, ຍົກເລີກການດໍາເນີນທຸລະກິດຮູບເງົາຂອງ ບຸກຄົນ, ນິຕິບຸກຄົນ ຫລື ການຈັດຕັ້ງ ທີ່ລະເມີດກົດໝາຍ ລວມທັງການເກັບກູ້ ແລະ ທໍາລາຍຜະລິດຕະພັນຮູບເງົາ ທີ່ກ່ຽວຂ້ອງກັບການລະເມີດດັ່ງກ່າວ ຕາມຂອບເຂດຄວາມຮັບຜິດຊອບທີ່ກະຊວງມອບໝາຍໃຫ້; ຮັບ ແລະ ພິຈາລະນາ ແກ້ໄຂຄໍາສະເຫນີ, ຄໍາຮ້ອງ ຂອງບຸກຄົນ, ນິຕິບຸກຄົນ ແລະ ການຈັດຕັ້ງ ກ່ຽວກັບວຽກງານຮູບເງົາ; ສະເໝີສ້າງ, ບໍາລຸງ ແລະ ຍົກລະດັບຜູ້ສ້າງຮູບເງົາທາງດ້ານການເມືອງ ແລະ ວິຊາສະເພາະ; ປະສານສົມທົບກັບ ພະແນກການອື່ນ ແລະ ອົງການປົກຄອງທ້ອງຖິ່ນທີ່ກ່ຽວຂ້ອງ ໃນການຈັດ ຕັ້ງປະຕິບັດວຽກງານຮູບເງົາ; ພົວພັນ, ຮ່ວມມືກັບ ຕ່າງປະເທດ ແລະ ອົງການຈັດຕັ້ງສາກົນກ່ຽວກັບວຽກງານຮູບເງົາ ຕາມການມອບໝາຍ; ສະຫຼຸບ, ລາຍງານການຈັດຕັ້ງປະຕິບັດວຽກງານ ຮູບເງົາໃຫ້ກະຊວງຖະແຫລງຂ່າວ, ວັດທະນະ ທໍາ ແລະ ທ່ອງທ່ຽວ ແລະ ອົງການປົກຄອງຂັ້ນແຂວງ ຢ່າງເປັນປົກກະຕິ; ນໍາໃຊ້ສິດ ແລະ ປະຕິບັດຫນ້າທີ່ອື່ນ ຕາມທີ່ໄດ້ກໍານົດໄວ້ໃນກົດໝາຍ.
ຫ້ອງການຖະແຫຼງຂ່າວ, ວັດທະນະທໍາ ແລະ ທ່ອງທ່ຽວເມືອງ, ເທດສະບານ, ນະຄອນ ມີ ສິດ ແລະ ໜ້າທີ່ ຕາມຂອບເຂດຄວາມຮັບຜິດຊອບຂອງຕົນ ດັ່ງນີ້: ຈັດຕັ້ງປະຕິບັດ ນະໂຍບາຍ, ແຜນຍຸດທະສາດ, ກົດຫມາຍ, ແຜນການ, ແຜນງານ ແລະ ໂຄງ ການກ່ຽວກັບວຽກງານຮູບເງົາ; ເຜີຍແຜ່, ສຶກສາອົບຮົມນະໂຍບາຍ, ແຜນຍຸດທະສາດ, ກົດຫມາຍ ແລະ ລະບຽບການ ກ່ຽວກັບ ວຽກງານຮູບເງົາ; ຕິດຕາມ, ຊຸກຍູ້, ສົ່ງເສີມ ແລະ ຊີ້ນໍາການເຄື່ອນໄຫວວຽກງານຮູບເງົາ ພາຍໃນເມືອງ, ເທສະ ບານ, ນະຄອນ; ສໍາຫລວດ ແລະ ເກັບກໍາສະຖິຕິ ກ່ຽວກັບວຽກງານຮູບເງົາ; ເກັບກູ້ ແລະ ທໍາລາຍຜະລິດຕະພັນຮູບເງົາທີ່ລະເມີດກົດໝາຍ ແລະ ລະບຽບການກ່ຽວກັບ ວຽກງານຮູບເງົາ; ຮັບ ແລະ ພິຈາລະນາ ແກ້ໄຂຄໍາສະເໝີຄໍາຮ້ອງ ຂອງບຸກຄົນ, ນິຕິບຸກຄົນ ແລະ ການຈັດຕັ້ງ ກ່ຽວກັບວຽກງານຮູບເງົາ; ສະເໜີສ້າງ, ບໍາລຸງ ແລະ ຍົກລະດັບຜູ້ສ້າງຮູບເງົາທາງດ້ານການເມືອງ ແລະ ວິຊາສະເພາະ; ປະສານສົມທົບກັບຫ້ອງການອື່ນ ແລະ ອົງການປົກຄອງທ້ອງຖິ່ນທີ່ ກ່ຽວຂ້ອງໃນການຈັດຕັ້ງ ປະຕິບັດວຽກງານຮູບເງົາ; ສະຫລຸບ, ລາຍງານການຈັດຕັ້ງປະຕິບັດວຽກງານຮູບເງົາ ໃຫ້ພະແນກຖະແຫລງຂ່າວ, ວັດທະນະ ທໍາ ແລະ ທ່ອງທ່ຽວ ແຂວງ, ນະຄອນຫລວງ ແລະ ອົງການປົກຄອງ ເມືອງ, ເທສະບານ, ນະຄອນ ຢ່າງເປັນ ປົກກະຕິ; ນໍາໃຊ້ສິດ ແລະ ປະຕິບັດຫນ້າທີ່ອື່ນ ຕາມທີ່ໄດ້ກໍານົດໄວ້ໃນກົດໝາຍ.
ອົງການປົກຄອງບ້ານ ມີ ສິດ ແລະ ຫນ້າທີ່ ຕາມຂອບເຂດຕາມຄວາມ ຮັບຜິດຊອບຂອງຕົນ ດັ່ງນີ້: ປະຕິບັດກົດໝາຍກ່ຽວກັບຮູບເງົາ ໃນຂອບເຂດບ້ານຂອງຕົນ; ຕິດຕາມ ແລະ ກວດກາ ການຈໍາຫນ່າຍ, ການສາຍຮູບເງົາເຄື່ອນທີ່ ແລະ ແກ້ໄຂປາກົດການຫຍໍ້ ທໍ້ກ່ຽວກັບຮູບເງົາ ພາຍໃນຂອບເຂດບ້ານ; ປະສານສົມທົບກັບ ຫ້ອງການຖະແຫລງຂ່າວ, ວັດທະນະທໍາ ແລະ ທ່ອງທ່ຽວ ເມືອງ, ເທສະ ບານ, ນະຄອນ, ຫ້ອງການ ແລະ ພາກສ່ວນອື່ນທີ່ກ່ຽວຂ້ອງ ໃນການຈັດຕັ້ງປະຕິບັດວຽກງານກ່ຽວກັບຮູບເງົາ; ນໍາໃຊ້ສິດ ແລະ ປະຕິບັດຫນ້າທີ່ອື່ນ ຕາມທີ່ໄດ້ກໍານົດໄວ້ໃນກົດໝາຍ. ສິດ ແລະ ຫນ້າທີ່ຂອງຂະແຫນງການ, ອົງການປົກຄອງທ້ອງຖິ່ນ ແລະ ພາກສ່ວນອື່ນ ທີ່ກ່ຽວຂ້ອງ ບັນດາຂະແຫນງການ, ອົງການປົກຄອງທ້ອງຖິ່ນ ແລະ ພາກສ່ວນອື່ນທີ່ກ່ຽວຂ້ອງ ມີ ສິດ ແລະ ໜ້າທີ່ ປະສານສົມທົບກັບຂະແໜງການຖະແຫລງຂ່າວ, ວັດທະນະທໍາ ແລະ ທ່ອງທ່ຽວໃນການຄຸ້ມຄອງ, ຕິດຕາມກວດ ກາ ແລະ ສົ່ງເສີມ, ພັດທະນາວຽກງານຮູບເງົາ ລວມທັງການຈໍາກັດປາກົດການຫຍໍ້ທໍ້ໃນວຽກງານຮູບເງົາຕາມພາລະບົດບາດຂອງຕົນ.
ເນື້ອໃນ: ຂປລ